Защо китайците не броят калориите, Лорийн Клисълд
Защо китайците не броят калориите, Лорийн Клисълд
-------------------------------------------------


 

Приятно и полезно четиво. Не е кулинарен наръчник, макар и да има рецепти на прочути блюда, практически съвети и дори физически упражнения. Основното послание е да поддържаме баланс в живота си и да изпитваме удоволствие от храненето, без да се боим от призрака на калориите.

Авторката не призовава читателя да премине към изцяло китайска храна, за да бъде здрав и щастлив. За всичко си има време. Но си струва да я придружим в нейните колоритни кулинарни пътешествия и да усвоим поне малко от една житейска философия, която е в хармония с естествения ред на нещата.
### Лорийн Клисълд




Лорийн Клисълд е живяла в Китай със съпруга си и четирите си деца в продължение на десет години, между 1995 и 2005 година. През това време тя се научава да говори и да чете на китайски, води програмата „Китайска кухня“ по Централната китайска телевизия, пише за храненето и за ресторантите и основава Школа по китайска кухня в дома си в Стария Пекин.

Сега Лорийн живее в Северен Йоркшир, радва се на семейството си и на множество домашни любимци, на живота на открито и на домашната храна. Тя прекарва дълги периоди във френските Алпи, но се връща в Пекин за най-хубавата храна на света.

Лорийн е омъжена за Тим Клисълд, автор на книгата „Мистър Чайна“ (публикувана от издателство „Канстъбъл“), с когото се запознава като студентка в „Джизъс Колидж“, Кеймбридж.

